**Ministru kabineta noteikumu projekta “Rēzeknes tehnikuma nolikums” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkums nav jāaizpilda, jo Ministru kabineta noteikumu projekta “Rēzeknes tehnikuma nolikums” (turpmāk – noteikumu projekts) sākotnējās ietekmes novērtējuma ziņojuma noteikumu projekta anotācijas I. sadaļas 2. punkts nepārsniedz divas lapaspuses. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts ir izstrādāts saskaņā ar Izglītības likuma 14.panta 7.1 punktu, kas nosaka, ka Ministru kabinets apstiprina valsts izglītības iestāžu (izņemot valsts augstskolu - atvasināto publisko personu) nolikumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz spēkā ir Rēzeknes tehnikuma nolikums, kas apstiprināts ar Izglītības un zinātnes ministrijas 2014 gada 7. oktobra rīkojumu Nr. 429.  Rēzeknes tehnikuma nolikumā nepieciešams aktualizēt un precizēt izglītības programmu īstenošanas vietas un saistībā ar minēto arī īstenojamās izglītības programmas.  Noteikumu projektā noteikts, ka Rēzeknes tehnikums izglītības programmas īsteno Rēzeknē, Rēzeknes novada Griškānu pagastā un Zilupē (iepriekš bez minētajām vietām izglītības programmas īstenoja arī Rēzeknes novada Lūznavā un Viļānos).  Papildus minētajam tiek veikti precizējumi, kas izriet no Izglītības likuma 14. panta 7.1 punktā noteiktā, ka valsts izglītības iestāžu nolikumus un grozījumus nolikumos apstiprina Ministru kabinets, kā arī citi precizējumi, lai aktualizētu Rēzeknes tehnikuma nolikumu atbilstoši izmaiņām normatīvajos aktos un faktiskajai situācijai.  Noteikumu projektā precizēts, ka Rēzeknes tehnikums pēc saskaņošanas ar Izglītības un zinātnes ministriju var īstenot profesionālās tālākizglītības, profesionālās pilnveides, interešu un citas izglītības programmas.  Rēzeknes tehnikuma nolikumā ir precizēti tehnikuma uzdevumi, tai skaitā iekļauti uzdevumi, ko Rēzeknes tehnikums pilda ka profesionālās izglītības kompetences centrs. Atbilstoši Ministru kabineta 2013.gada 19.marta noteikumiem Nr. 144 “Profesionālās izglītības kompetences centra statusa piešķiršanas un anulēšanas kartība” minētos uzdevumus Rēzeknes tehnikums veic vismaz divās nozarēs atbilstoši noteikumu projekta 11.puntā minētajām tematiskajām jomām.  Ievērojot minēto, kā arī to, ka no 2018.gada 1.septembra valsts izglītības iestāžu nolikumus un grozījumus nolikumos apstiprina Ministru kabinets, ir sagatavots noteikumu projekts, kas paredz izdot jaunu Rēzeknes tehnikuma nolikumu.  Noteikumu projektā ir ietvertas Profesionālās izglītības likuma 17. pantā noteiktās prasības. |
| 3. | Projekta izstrādē iesaistītās institūcijas un publiskas personas kapitālsabiedrības | Rēzeknes tehnikums un Izglītības un zinātnes ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz Rēzeknes tehnikumu un tā personālu, kā arī izglītojamiem un viņu vecākiem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nodrošinās Rēzeknes tehnikuma darbību. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Noteikumu projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildē būs iesaistīts Rēzeknes tehnikums un tā personāls. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz valsts pārvaldes funkcijām un institucionālo struktūru. |
| 3. | Cita informācija | Nav. |

Izglītības un zinātnes ministre Ilga Šuplinska

Vīza:

Valsts sekretāre Līga Lejiņa

*Terinka, 67047975*

*Inese.Terinka@izm.gov.lv*